[{"text_idx": "#000003", "text": "Bydd y Derwyddon yn benderfynol o fachu ar y cyfle i ddringo oddi ar waelod y tabl am y tro cyntaf ers mis Medi pan fyddan nhw\u2019n croesawu\u2019r Cofis i\u2019r Graig nos Fawrth."}, {"text_idx": "#000004", "text": "Dyw ti\u0302m Bruno Lopes ond wedi ennill un ge\u0302m y tymor hwn, a daeth y fuddugoliaeth honno oddi cartref yn erbyn Caernarfon ym mis Hydref."}, {"text_idx": "#000005", "text": "Mae Caernarfon ar rediad difrifol o saith ge\u0302m heb fuddugoliaeth, eu rhediad hiraf heb ennill ers degawd, a\u2019u rhediad gwaethaf yn yr uwch gynghrair ers tymor 2008/09."}, {"text_idx": "#000006", "text": "Collodd y Cofis o 6-0 ym Mhen-y-bont ddydd Sadwrn, eu canlyniad gwaethaf ers colli 6-0 yn erbyn Y Seintiau Newydd yn 2008."}, {"text_idx": "#000009", "text": "Roedd yna ryddhad i Gavin Chesterfield ddydd Sadwrn gan i\u2019r Barri guro\u2019r Fflint 6-3 i ddod a rhediad o chwe ge\u0302m heb ennill i ben."}, {"text_idx": "#000010", "text": "Cyn y fuddugoliaeth yn erbyn Y Fflint, doedd Y Barri ond wedi sgorio 12 go\u0302l mewn 12 ge\u0302m, sy\u2019n golygu bod y Dreigiau wedi sgorio traean o\u2019u goliau y tymor yma ddydd Sadwrn (6/18)."}, {"text_idx": "#000011", "text": "Ar o\u0302l tair ge\u0302m heb golli mae Hwlffordd wedi codi i\u2019r hanner uchaf ac mae\u2019r Adar Gleision yn bygwth i sicrhau lle yn y Chwech Uchaf y tymor hwn."}, {"text_idx": "#000012", "text": "Dyw\u2019r Barri heb ennill yn No\u0302l-y-Bont ers eu buddugoliaeth wedi amser ychwanegol yn ail rownd Cwpan Cymru \u2018no\u0302l yn 2011."}, {"text_idx": "#000013", "text": "Ionawr 2003 oedd y tro diwethaf i\u2019r Barri ennill ge\u0302m gynghrair oddi cartref yn erbyn Hwlffordd."}, {"text_idx": "#000015", "text": "Mae\u2019r Bala ar rediad o 10 ge\u0302m heb golli (ennill 6, cyfartal 4), ond ar o\u0302l methu a churo Caernarfon a Met Caerdydd yn eu dwy ge\u0302m ddiwethaf mae ti\u0302m Colin Caton wedi syrthio naw pwynt y tu o\u0302l i\u2019r Seintiau yn y tabl."}, {"text_idx": "#000016", "text": "Dyw Aberystwyth ond wedi ennill dwy ge\u0302m y tymor yma, a rheiny yn erbyn y ddau glwb isa\u2019n y tabl, ac ar o\u0302l colli eu tair ge\u0302m ddiwethaf yn olynol mae angen i griw Gavin Allen droi\u2019r gornel yn sydyn os am osgoi tymor hir tua\u2019r gwaelod."}, {"text_idx": "#000017", "text": "Ar o\u0302l sgorio 10 go\u0302l yn eu dwy ge\u0302m ddiwethaf yn erbyn Aberystwyth, ti\u0302m Colin Caton yn sicr fydd y ffefrynnau nos Wener (Bala 5-2 Aber, Aber 0-5 Bala)."}, {"text_idx": "#000018", "text": "Bydd uchafbwyntiau\u2019r gemau i\u2019w gweld ar Mwy o Sgorio nos Fercher am 22:10."}]